România expulzează unul dintre diplomații care lucrează la Ambasada Rusiei din București.
România expulzează un diplomat rus. Alexey Grishaev, adjunct al atașatului militar în cadrul Ambasadei Federației Ruse la București, a fost declarat persoana non grata pe teritoriul României. Ambasadorul Federației Ruse la București, Valery Kuzmin, a fost convocat de ministrul Bogdan Aurescu la sediul MAE pentru a i se comunica decizia.
Alexey Grishaev, adjunct al atașatului militar în cadrul Ambasadei Federației Ruse la București, a fost declarat persona non grata pe teritoriul României, anunță MAE."Ministerul Afacerilor Externe informează că autoritățile române au decis declararea persona non grata pe teritoriul României a domnului Alexey Grishaev, adjunct al atașatului militar în cadrul Ambasadei Federației Ruse la București, având în vedere că activitățile și acțiunile sale contravin prevederilor Convenției de la Viena privind relațiile diplomatice din 1961", anunță MAE.Potrivit sursei citate, ambasadorul Federației Ruse la București, Valery Kuzmin, a fost convocat de ministrul Bogdan Aurescu la sediul MAE pentru a i se comunica decizia."Aceste elemente au fost comunicate părții ruse astăzi, 26 aprilie 2021, cu prilejul convocării la sediul MAE, din dispoziția ministrului Bogdan Aurescu, a ambasadorului Federației Ruse la București, Valery Kuzmin", potrivit comunicatului de presă.